Direkt om Ingong vum Konferenzsaal unne im Dahl bim Bach war so e Gebabbels un e Geschnatter, daß m'r sin eihenes Wort nimmeh verston hat. All diejenische, wu sich schun long nimmeh gesin gehat hon, hon sich met viel Gebalawerts begrießt, onnere hon sich vorgestellt odder sinn sich us'em Weg gong. Die äne hon die onnere gefoppt odder hon se sich gehässische Werder on de Kopp geschmeß. 'S war wie uf'em Märk met viel Krach un Radau.